Елин Пелин
Пекна слънце

chitanka.info

Пекна слънце подранило,

сладостен топлик разле:

с нова песен ветрец мина

над широкото поле.

И кокичето заспало

чу през сладкий зимен сън

на лъчите животворни

златния и трепкав звън.

Не утрая му сърцето

и тревожно затуптя —

то поникна над земята

и засмяно разцъфтя.

Но по плещите планински

се белееше снега —

и главица то наведе,

и посърна от тъга…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.